किम का आदेश- फॉरेन शो देखा तो बच्चे-पेरेंट्स जेल जाएंगे, मजदूरी भी कराई जाएगी
North Korea Chief Kim Jong Un New Rules For Western Media Crackdown (5 Years Punishment For Watching Foreign Shows) - नॉर्थ कोरिया में बच्चों के हॉलीवुड मूवी या सीरीज देखने पर मां-बाप को जेल हो सकती है। हॉलीवुड या साउथ कोरिया की कोई भी फिल्म देखने पर बच्चों को 5 साल की सजा और उनके पैरेंट्स को 6 महीने मजदूरी करनी पड़ेगी
नॉर्थ कोरिया में बच्चों का हॉलीवुड मूवी या सीरीज देखना अब अपराध हो गया है। यहां तानाशाह किम जोंग ने आदेश जारी कर कहा- अगर बच्चे हॉलीवुड मूवी या सीरीज देखते हैं तो उन्हें और उनके माता-पिता को जेल हो सकती है। इतना ही नहीं, उनके पेरेंट्स को 6 महीने के लिए लेबर कैंप में भेजकर मजदूरी कराई जाएगी।
बता दें कि नॉर्थ कोरिया में पहले से ही हॉलीवुड मूवी और सीरीज देखना बैन है, लेकिन अभी तक वहां सजा इतनी कठोर नहीं थी। अभी तक सिर्फ फिल्म देखने वाले बच्चों के लिए ही सजा थी। अब बच्चों के साथ उनके माता-पिता को भी सख्त सजा देने का ऐलान किया गया है। बच्चों को 5 साल तक की सजा दी जाएगी।
किम सरकार ने कहा- मां-बाप ध्यान नहीं देंगे तो बच्चे एंटी सोशलिस्ट बनेंगे
नॉर्थ कोरिया की राजधानी प्योंगयांग में मीटिंग के दौरान नए कानून की घोषणा करते हुए कहा गया कि मां-बाप को समय-समय पर इस बात का ध्यान रखना चाहिए कि उनके बच्चे क्या देख रहे हैं। अगर पेरेंट्स घर पर बच्चों की अच्छे से परवरिश नहीं करेंगे तो वो बड़े होकर कैपिटलिज्म की तारीफ करेंगे और एंटी-सोशलिस्ट हो जाएंगे।
पहले इतना सख्त नहीं था कानून
नॉर्थ कोरिया में बच्चों के लिए विदेशी फिल्म या शो देखना पहले से ही बैन है। पहले सिर्फ बच्चों के माता-पिता को वॉर्निंग देकर छोड़ दिया जाता था, लेकिन नए कानून में पहली बार अपराध करने पर बच्चे और मां-बाप के खिलाफ सख्त कदम उठाए जाएंगे।
ये चेतावनी सिर्फ फिल्मों तक सीमित नहीं है। नॉर्थ कोरिया में अगर कोई भी विदेशी और खास तौर पर साउथ कोरिया का ट्रेडिशनल डांस करते हुए, गाना गाते या इस बारे में बात करते मिलता है तो उसे और उसके पेरेंट्स को 6 महीने की सजा दी जाएगी।
2 स्टूडेंट्स को मिली थी सजा-ए-मौत
इससे पहले 6 दिसंबर को नॉर्थ कोरिया में हाईस्कूल में पढ़ने वाले 2 बच्चों को सजा-ए-मौत दी गई थी। रेडियो फ्री एशिया की रिपोर्ट के मुताबिक दोनों स्टूडेंट्स की उम्र 15-16 साल थी। उन्हें सरेआम भीड़ के सामने गोली मार दी गई। दोनों स्टूडेंट्स ने अपने दोस्तों में कई कोरियन ड्रामा डिस्ट्रिब्यूट किए थे। दरअसल, नॉर्थ कोरिया और साउथ कोरिया के बीच तनातनी रहती है। इसके चलते नॉर्थ कोरिया के लोग साउथ कोरिया में बने शो और फिल्में नहीं देख सकते हैं।
ये खबरें भी पढ़ें...
किम जोंग उन ने पिता की जयंती पर हजारों लोगों को माइनस 15 डिग्री तापमान में खड़ा रखा, कलाकारों को पानी में उतार दिया
उत्तर कोरिया के तानाशाह किम जोंग उन का एक और सितम सामने आया है। उसने अपने पिता किम जोंग इल की जयंती पर हजारों लोगों को कड़कड़ाती ठंड में खड़ा रखा। लोग बिना दस्ताने या टोपी पहने -15 डिग्री तापमान में 30 मिनट तक खड़े रहे और किम जोंग उन अपने पिता के कार्यों का गुणगान करता रहा। पढ़ें पूरी खबर...